**KLAIPĖDOS MIESTO SAVIVALDYBĖS TARYBA**

**SAVIVALDYBĖS TARYBOS VEIKLOS REGLAMENTO KOMISIJA**

 **POSĖDŽIO PROTOKOLAS**

2019-12-12 Nr. TAR1-188

 Posėdis vyksta 2019-12-06. Pradžia 9.00 val.

 Posėdžio pirmininkė – Judita Simonavičiūtė.

 Posėdžio sekretorė – Lietutė Demidova.

 Posėdyje dalyvauja komisijos nariai: Audrius Petrošius, Nina Puteikienė, Modestas Vitkus. Nedalyvauja Alina Velykienė, Rimantas Didžiokas.

 Posėdyje dalyvaujančių komiteto narių ir svečių sąrašai (priedai 1, 2) pridedami.

 J. Simonavičiūtė siūlo į darbotvarkę įtraukti Tarybos ir mero sekretoriato siūlymus Reglamentui.

 DARBOTVARKĖ:

1. N. Puteikienės siūlymų svarstymas. Pranešėja N. Puteikienė.
2. Tarybos ir mero sekretoriato siūlymų svarstymas. Pranešėjas M. Vitkus.

 Patvirtinta už-4.

1. SVARSTYTA. N. Puteikienės siūlymų svarstymas.

Pranešėja – N. Puteikienė. Siūlo sugrįžti prie II skyriaus 11 punkto (11. Tarybos nario veiklos aprūpinimas) svarstymo ir 11 punktą (susijusį su atlyginimo dalimi) taisyti taip: visi su Tarybos nario veiklos susiję apmokėjimų pakeitimai įsigaliotų nuo kitos kadencijos.

M. Vitkus teigia, kad sprendimo projekte bus nurodyta nuo kada įsigalios pakeitimai dėl Tarybos nario veiklos aprūpinimo ir išmokų. Toks siūlymas gali būti teikiamas.

J. Simonavičiūtė pažymi, kad Reglamentas keičiamas šiai kadencijai.

Balsavimu (už-1, prieš-1, susilaiko-1) N. Puteikienės siūlymui nepritarta.

N. Puteikienė siūlo VIII skyrių (Tarybos priežiūrinė veikla) keisti taip:

101. Kolegijos, mero ir kitų Savivaldybės pareigūnų atskaitomybė Tarybai.

101.1. Už Savivaldybės savarankiškosios kompetencijos įgaliojų vykdymą meras, mero pavaduotojai, Kolegijos nariai, Administracijos direktorius yra atsakingi ir atskaitingi Tarybai.

101.2. Per 3 darbo dienas po kiekvieno Kolegijos posėdžio Tarybai turi būti perduotos Kolegijos priimtų protokolinių nutarimų kopijos, kurios persiunčiamos visiems komitetams ir frakcijoms. Per dieną po mero potvarkio pasirašymo Tarybai turi būti perduota potvarkio kopija, kuri persiunčiama visiems komitetams ir frakcijoms.

101.3. Tarybos reikalavimu Kolegija arba atskiri jos nariai turi atsiskaityti Tarybai už savo veiklą. Tai taikoma ir kitų Savivaldybės institucijų, įmonių, įstaigų, organizacijų vadovams, kuriuos skiria Taryba. Pakviestieji atsako į Tarybos narių klausimus, pateikia kitą informaciją apie savo ir jiems pavaldžių institucijų veiklą.

101.4. Meras, mero pavaduotojas (pavaduotojai), Kolegijos nariai arba Administracijos direktorius kiekvieno Tarybos posėdžio pabaigoje iki 30 min. atsakinėja į Tarybos narių klausimus, kurie per Tarybos ir mero sekretoriatą pateikiami ne vėliau kaip prieš 2 darbo dienas iki posėdžio. Į klausimus atsakoma jų pateikimo eilės tvarka. Jei lieka laiko, Tarybos nariai posėdyje į klausimus atsakinėjusiam merui, mero pavaduotojui (pavaduotojams), Kolegijos nariui ar Administracijos direktoriui gali pateikti kitų klausimų raštu ir žodžiu. Iš pradžių klausimai užduodami frakcijos vardu pradedant nuo opozicinių frakcijų. Toliau klausimus užduoti gali likę Tarybos nariai. Klausimui užduoti skiriama ne daugiau kaip 1 minutė, atsakymams į užduotus klausimus – ne daugiau kaip 3 minutės.

101.5. Tarybos posėdžio metu ne rečiau kaip kartą per 3 mėnesius į Tarybos narių iš anksto raštu pateiktus klausimus turi atsakyti Savivaldybės kontrolierius ir kiti Savivaldybės institucijų, įmonių, įstaigų, organizacijų vadovai, kuriuos skiria Taryba. Klausimų pateikimo tvarka tokia pat, kaip ir šio straipsnio 4 punkte.

101.6. Meras paskutiniame Tarybos posėdyje pateikia savo ir Kolegijos veiklos per visą kadenciją ataskaitą, o naujai išrinktos Tarybos nariams pateikia informaciją raštu apie Tarybos, Kolegijos ir mero veiklą praėjusios kadencijos metu.

D. Paliūnaitė pažymi, kad (101.1 punktas) mero, mero pavaduotojų, Kolegijos narių, Administracijos direktoriaus atsiskaitomybę Tarybai reglamentuoja įstatymas.

Balsavimu (už-1, prieš-3) nepritarta N. Puteikienės siūlymui dėl 101.1 punkto keitimo.

 M. Vitkus sako, kad (101.2 punktas) Kolegijos sprendimai yra rekomendacinio pobūdžio ir protokolai skelbiami viešai.

A. Petrošius mano, kad apie Kolegijos posėdžius informaciją galėtų gauti visi tarybos nariai.

J. Simonavičiūtė siūlo panagrinėti dėl Kolegijos sprendimų formos pateikimo Tarybos nariams. Mano, kad procesas turi būti aiškus iki galo.

 Balsavimu (už-1, prieš-2, susilaiko-1) nepritarta N. Puteikienės siūlymui dėl 101.2 punkto keitimo.

 A. Ivanauskienė primena kad pagal Reglamento 15.5 punktą ataskaitos pateikiamos, apsvarstomos ir dėl jų Taryboje priimami sprendimai.

N. Puteikienė atsiima siūlymą dėl 101.3 punkto keitimo.

Balsavimu (už-1, prieš-2, susilaiko-1) nepritarta N. Puteikienės siūlymui dėl 101.4 punkto keitimo.

J. Simonavičiūtė siūlo balsuoti du kartus dėl siūlomo 101.5 punkto keitimo – pirmą kartą, kad Tarybos posėdžio metu ne rečiau kaip kartą per 3 mėnesius į Tarybos narių iš anksto raštu pateiktus klausimus turi atsakyti Savivaldybės kontrolierius. Klausimų pateikimo tvarka tokia pat, kaip ir šio straipsnio 4 punkte. Kitas balsavimas - Tarybos posėdžio metu ne rečiau kaip kartą per 3 mėnesius į Tarybos narių iš anksto raštu pateiktus klausimus turi atsakyti ir kiti Savivaldybės institucijų, įmonių, įstaigų, organizacijų vadovai, kuriuos skiria Taryba. Klausimų pateikimo tvarka tokia pat, kaip ir šio straipsnio 4 punkte.

Balsavimu (už-3, susilaiko-1) pritarta siūlymui - Tarybos posėdžio metu ne rečiau kaip kartą per 3 mėnesius į Tarybos narių iš anksto raštu pateiktus klausimus turi atsakyti Savivaldybės kontrolierius. Klausimų pateikimo tvarka tokia pat, kaip ir šio straipsnio 4 punkte.

 Balsavimu (už-1, suailaiko-3) nepritarta siūlymui - Tarybos posėdžio metu ne rečiau kaip kartą per 3 mėnesius į Tarybos narių iš anksto raštu pateiktus klausimus turi atsakyti ir kiti Savivaldybės institucijų, įmonių, įstaigų, organizacijų vadovai, kuriuos skiria Taryba.

NUTARTA:

1.1. Panagrinėti Kolegijos sprendimų formos pateikimą Tarybos nariams.

1.2. „101.5. Tarybos posėdžio metu ne rečiau kaip kartą per 3 mėnesius į Tarybos narių iš anksto raštu pateiktus klausimus turi atsakyti Savivaldybės kontrolierius. Klausimų pateikimo tvarka tokia pat, kaip ir šio straipsnio 4 punkte“.

1. SVARSTYTA. Tarybos ir mero sekretoriato siūlymų svarstymas.

 Pranešėjas – M. Vitkus. Siūlo pakeisti 27.8. papunktį ir jį išdėstyti taip: Komitetų sekretorių pareigas atlieka Sekretoriato atsakingi specialistai. Posėdžiai protokoluojami. Protokolai saugomi Sekretoriate. Pasirašyti protokolai publikuojami Savivaldybės interneto svetainėje kitą dieną po jų pasirašymo. Posėdžių įrašymo tvarką, įrašų viešinimą bei duomenų saugojimą nustato Reglamento 60.1. papunktis.

 Pakeisti 74.4. papunktį ir jį išdėstyti taip: sprendimo projektas Savivaldybėje derinamas su Savivaldybės administracijos struktūrinio (-ių) padalinio (-ių), kurio (-ių) kompetencijai yra priskirtas sprendimo projekto klausimas, vadovu (vadovais), teisininku, duomenų apsaugos pareigūnu, dokumentų kalbos redaktoriumi, Savivaldybės administracijos direktoriaus pavaduotoju ir mero pavaduotoju, jeigu jo (jų) veiklos sričiai yra priskirtas sprendimo projekto klausimas.

 Pakeisti 77.4. papunktį ir jį išdėstyti taip: parengti, suderinti ir įvertinti (kai vertinimas atliekamas) sprendimų projektai, dėl kurių konsultuotasi su visuomene (kai atliekamas konsultavimasis), jų gavimo Sekretoriate dieną registruojami elektroninėje dokumentų valdymo sistemoje ir ne vėliau kaip artimiausią darbo dieną po registracijos paskelbiami Savivaldybės interneto svetainėje. Po registracijos, nenuasmeninti sprendimo projektai ir jų priedai pateikiami tarybos nariams. Nenuasmeninti sprendimo projektai ir jų priedai skirti tik tarybos nariams.

 NUTARTA:

 Pakeisti:

 2.1. 27.8. papunktį ir jį išdėstyti taip: Komitetų sekretorių pareigas atlieka Sekretoriato atsakingi specialistai. Posėdžiai protokoluojami. Protokolai saugomi Sekretoriate. Pasirašyti protokolai publikuojami Savivaldybės interneto svetainėje kitą dieną po jų pasirašymo. Posėdžių įrašymo tvarką, įrašų viešinimą bei duomenų saugojimą nustato Reglamento 60.1. papunktis.

 2.2. 74.4. papunktį ir jį išdėstyti taip: sprendimo projektas Savivaldybėje derinamas su Savivaldybės administracijos struktūrinio (-ių) padalinio (-ių), kurio (-ių) kompetencijai yra priskirtas sprendimo projekto klausimas, vadovu (vadovais), teisininku, duomenų apsaugos pareigūnu, dokumentų kalbos redaktoriumi, Savivaldybės administracijos direktoriaus pavaduotoju ir mero pavaduotoju, jeigu jo (jų) veiklos sričiai yra priskirtas sprendimo projekto klausimas.

 2.3. 77.4. papunktį ir jį išdėstyti taip: parengti, suderinti ir įvertinti (kai vertinimas atliekamas) sprendimų projektai, dėl kurių konsultuotasi su visuomene (kai atliekamas konsultavimasis), jų gavimo Sekretoriate dieną registruojami elektroninėje dokumentų valdymo sistemoje ir ne vėliau kaip artimiausią darbo dieną po registracijos paskelbiami Savivaldybės interneto svetainėje. Po registracijos, nenuasmeninti sprendimo projektai ir jų priedai pateikiami tarybos nariams. Nenuasmeninti sprendimo projektai ir jų priedai skirti tik tarybos nariams.

 BALSUOTA: (už-4).

 Posėdis baigėsi 9.50 val.

Posėdžio pirmininkė Judita Simonavičiūtė

Posėdžio sekretorė Lietutė Demidova